শিক্ষাকেন্দ্র স্থাপন : পবিত্র মক্কা নগরীতে ইসলামের প্রারম্ভিক সময়ে শিক্ষার আলো পৌঁছে দেয়ার জন্য মহানবী (সা) ঐতিহাসিক সাফা পর্বতের পাদদেশে অবস্থিত দারুল আরকামকে একটি শিক্ষাপ্রতিষ্ঠান হিসেবে তৈরি করেন এবং সেখানে দীর্ঘ তিন বছর পর্যন্ত শিক্ষাকার্যক্রম পরিচালনা করেন। ইতিহাসে এটিই ছিল সর্বপ্রথম বেসরকারি শিক্ষাকেন্দ্র। এমনিভাবে হিজরতের আগে মদিনার উল্লেখযোগ্য সংখ্যক লোক ইসলাম গ্রহণ করলে তাদেরকে শিক্ষা-দীক্ষায় সমৃদ্ধ করে গড়ে তোলার জন্য নবী করিম (সা) মূসা ইবনে উমাইরকে (রা) শিক্ষক হিসেবে মদিনায় প্রেরণ করেন। হজরত মুসয়াব ইবনে উমাইর (রা) মদিনায় আবু উসামা ইবনে যুরারার বাড়িতে একটি শিক্ষাকেন্দ্র স্থাপন করে নবীজির (সা) নির্দেশ মতো সেখানে শিক্ষাকার্যক্রম চালু করেন। মদিনায় এটিই ছিল সর্বপ্রথম ইসলামী শিক্ষাকেন্দ্র।